
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 725 


10 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Γενικού Πολεοδομικού Σχεδίου 

(Γ.Π.Σ.) του δήμου Κέρκυρας (ν. Κέρκυρας). 1 

Τροποποίηση του σχεδίου πόλης στα Ο.Τ. 107 και 109 
της περιοχής «Στρεμπενιώτη» του Δήμου Πολί¬ 
χνης (Ν. Θεσσαλονίκης). 2 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών στην εκτός σχεδίου πε¬ 
ριοχή «Άσπρα Χώματα» του Δήμου Λουτρακιού - 
Περαχώρας. 3 


ΑΠΟΦΑΣΕΙ Σ 

Αριθ. 23593 (1) 

Τροποποίηση του Γενικού Πολεοδομικού Σχεδίου 
(Γ.Π.Σ.) του δήμου Κέρκυρας (Ν. Κέρκυρας). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 39 του από 14.7.1999 
π.δ/τος «Κώδικας Βασικής Πολεοδομικής Νομοθεσίας» 
(Δ’ 580). 

2. Τις διατάξεις της παρ. 11 του άρθρου 4 του Ν. 2508/ 
1997 «Βιώσιμη οικιστική ανάπτυξη των πόλεων και οικι¬ 
σμών της χώρας και άλλες διατάξεις» (Α’ 124). 

3. Τις διατάξεις του άρθρου 9 (παρ. 1) του Ν. 3044/2002 
«Μεταφορά Συντελεστή Δόμησης και ρυθμίσεις άλλων 
θεμάτων αρμοδιοτήτων Υπουργείου Περιβάλλοντος Χω¬ 
ροταξίας και Δημοσίων Έργων» (Α’ 197). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137), που προ¬ 
στέθηκε με το άρθρο 27 του Ν. 2081/1992 (Α’ 154) και 
τροποποιήθηκε μετηνπαρ. 2ατου άρθρου 1 του Ν. 2469/ 
1997 (Α’ 38). 

5. Τις διατάξεις του άρθρου 19 (παρ. 1) του Ν. 1849/ 
1989 «Επέκταση και συμπλήρωση των στεγαστικών προ- 
γραμμάτωντου Οργανισμού Εργατικής Κατοικίας και άλ¬ 
λες διατάξεις» (Α’ 113). 


6. Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α’ 9). 

7. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και 
Δημοσίων Έργων» (Β’ 1484). 

8. Το 5392/10.12.2001 έγγραφο του Ιονίου Πανεπιστη¬ 
μίου. 

9. Το 9635/6178/30.9.2002 έγγραφο της Διεύθυνσης 
Πολεοδομικού Σχεδιασμού προς το δήμο Κερκυραίων 
και το γεγονός ότι ο δήμος δεν απάντησε μέχρι σήμερα. 

10. Την 273/2002 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

11. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Εγκρίνεται η τροποποίηση του γενικού πολεοδομι- 
κού σχεδίου (Γ.Π.Σ.) του δήμου Κερκυραίων (ν. Κέρκυ¬ 
ρας), το οποίο έχει εγκριθεί με την 78140/3271/ 
12.11.1986 απόφασητου Υπουργού Περιβάλλοντος, Χω¬ 
ροταξίας και Δημοσίων Έργων (Δ’ 55), με την αλλαγή 
χρήσης στην περιοχή Ασιώπη - Έλκα (Πολεοδομική Ενό¬ 
τητα Σαρόκκου), από αστικό πράσινο σε χώρο εκπαίδευ¬ 
σης (πανεπιστημιακές εγκαταστάσεις Ιονίου Πανεπιστη¬ 
μίου), πρασίνου και χώρων στάθμευσης, όπως φαίνεται 
στο χάρτη Π-1-11ασε κλίμακα 1:5.000, που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την 23593/2003 πράξη του δημοσιεύονται με 
την παρούσα απόφαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 29/17985/ΠΣΚ/501 (2) 

ΤροποποίησητουσχεδίουπόληςσταΟ.Τ. 107 και 109της 
περιοχής «Στρεμπενιώτη» του Δήμου Πολίχνης (Ν. 
Θεσσαλονίκης) 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 152. 153, 154 και 160 του 
Π.Δ. της 14/27.07.1999 «Κώδικας Βασικής Πολεοδομικής 
Νομοθεσίας», (ΦΕΚ 580/Δ) όπως και του άρθρου 4 (πα¬ 
ράγραφος 2) του Ν.622/1977 «Περίεισπράξεως υπάτου 
Δημοσίου Ταμείου των δια την έκδοσιν οικοδομικών αδει¬ 
ών καταβαλλόμενων φόρων, τελών, εισφορών και κρατή¬ 
σεων και ρυθμίσεως συναφών θεμάτων» (ΦΕΚ 171 Α), που 
αναφέρεται στη διαδικασία καθορισμού χώρων πρωτο¬ 
βάθμιας και δευτεροβάθμιας εκπαίδευσης. 

2. Τις διατάξεις του άρθρου 29 του Ν.2831/2000 «τρο¬ 
ποποίηση των διατάξεων του Ν. 1577/1985 «Γενικός Οι¬ 
κοδομικός Κανονισμός» και άλλες πολεοδομικές διατά¬ 
ξεις» όπως αντικαταστάθηκαν με το άρθρο 10 του 
Ν.3044/2002 «Μεταφορά Συντελεστή Δόμησης κλπ» 
(ΦΕΚ 197 Α). 

3. Τις διατάξεις του Π.Δ. 30/1996 «κωδικοποίηση σε ενι¬ 
αίο κείμενο νόμου με τίτλο «Κώδικας Νομαρχιακής Αυτο¬ 
διοίκησης» των ισχυουσών διατάξεων για τη Νομαρχιακή 
Αυτοδιοίκηση» (ΦΕΚ 21 Α) όπως ισχύουν και ιδίως το άρ¬ 
θρο 63 για την αναπλήρωση του Νομάρχη. 

4. Την υπ’ αρ. 21/31.3.95 Απόφαση του Νομαρχιακού 
Συμβουλίου Θεσσαλονίκης «Οργανισμός Εσωτερικής 
Υπηρεσίας της Νομαρχιακής Αυτοδιοίκησης Θεσσαλονί¬ 
κης» (ΦΕΚ 392 /Β/11.4.95). 

5. Την Απόφαση Νομάρχη Θεσσαλονίκης 10/6943/ 
13.03.2003 «παροχή εξουσιοδότησης για υπογραφή εγ¬ 
γράφων με «ΕΝΤΟΛΗ ΝΟΜΑΡΧΗ» από τον Βοηθό Νο¬ 
μάρχη Αβραμίδη Ευστάθιο». 

6. Τις με αριθμούς 460/1998. 524/2001 και 332/2002 
Αποφάσεις του Δημοτικού Συμβουλίου Πολίχνης. 

7. Την με αριθμό 97/2003 Πράξη του Συμβουλίου Χωρο¬ 
ταξίας Οικισμού και Περιβάλλοντος του Νομού Θεσσα¬ 
λονίκης (Συνεδρία 9η της 10.10.2003) μετά τη σχετική 
από 4.6.2003 θετική Εισήγηση του Τμήματος Πολεοδομι- 
κών Σχεδίων και Κανόνων της Διεύθυνσης Πολεοδομίας 
Θεσσαλονίκης. 

8. Το δεδομένο ότι η ρύθμιση για την οποία γνωμοδότη- 


σε θετικά το Συμβούλιο X.Ο.Π. Ν. Θεσσαλονίκης συνεπά¬ 
γεται αύξηση του συνόλου των κοινοχρήστων της εμπλε¬ 
κόμενης περιοχής. 

9. Τις διατάξεις του άρθρου 29Ατου Ν. 1558/85 όπως 
αυτό προστέθηκε με το άρθρο 27 του Ν.2081/92 (ΦΕΚ 
154/Α) και τη διαπίστωση ότι η υπό έγκριση ρύθμιση δεν 
περιλαμβάνει διατάξεις κανονιστικού χαρακτήρα συνε¬ 
παγόμενες δαπάνη σε βάρος του κρατικού προϋπολογι¬ 
σμού ή του Δήμου Πολίχνης. 

10. Τη διαπίστωση ότι οι εγκρινόμενες τροποποιήσεις 
τηρούν τις προϋποθέσεις που θέτει η παρ. 4 του άρθρου 
29του Ν.2831/2000 όπως ισχύει, αποφασίζουμε: 

Άρθρο 1 

Εγκρίνεται η, χωρίς μείωση του συνόλου των κοινοχρή¬ 
στων, τροποποίηση του σχεδίου πόλης στα Ο.Τ. 107 και 
109 της περιοχής «Στρεμπενιώτη» του Δήμου Πολίχνης, 
όπως εικονίζεται στο διάγραμμα κλίμακας 1:500 που θε¬ 
ωρήθηκε από τον Προϊστάμενο της Διεύθυνσης Πολεο¬ 
δομίας και συνοδεύει την παρούσα, με: 

α. Μετατόπιση οδού σε βάρος του Ο.Τ. 107 και προς 
όφελος του Ο.Τ. 109 με μείωση του πλάτους της οδού. 

β. Καθορισμό χώρου Δημοτικού Σχολείου στο Ο.Τ. 109, 
(περίγραμμα Α-Β-Γ-Δ-Ε-Ζ-Η-Θ-Ι-Κ-Α). 

γ. Καθορισμό χώρου πράσινου σε βάρος του Ο.Τ. 
109(περίγραμμα Δ-Γ-Α1-Β1-Γ1-Δ1-Ε1-Ζ1-Η1-Θ1-Η1-Κ1- 
Λ1-Μ1-Δ). 

δ. Περιορισμό της έκτασης χαρακτηρισμένου χώρου 
κολυμβητηρίου στο Ο.Τ. 109, (περίγραμμα Α-Κ-Ι-Θ-Η-Ζ-Ε- 
Δ-Μ1-Λ1-Α2-Β2-Γ2-Δ2-Α), προς όφελος χώρων σχολείου 
και πράσινου. 

ε. Μείωση του πλάτους της οδού Διγενή και κατάργηση 
νησίδας και τμήματος νησίδας προς όφελος χώρων σχο¬ 
λείου και πράσινου. 

Άρθρο 2 

Η παρούσα και το διάγραμμα που τη συνοδεύει να δη- 
μοσιευθούν στην Εφημερίδα της Κυβερνήσεως, και η 
ισχύς της να αρχίσει από τη δημοσίευσή της. 

Θεσσαλονίκη, 20 Ιουνίου 2003 

Ο Νομάρχης κ.α.α. 

Ο Βοηθός Νομάρχης 
ΕΥΣΤΑΘΙΟΣ ΑΒΡΑΜΙΔΗΣ 

Αριθ. 687 (3) 

Αναστολή χορήγησης οικοδομικών αδειών και εκτέλεσης 
οικοδομικών εργασιών στην εκτός σχεδίου περιοχή 
«Άσπρα Χώματα» του Δήμου Λουτρακιού - Περαχώ- 
ρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχονταο υπόψη: 

1. Τις διατάξεις των άρθρων 152 (παρ. 5) και 159 (παρ. 
2) του από 14-7-99 Π. Δ/τος «Κώδικας Βασικής Πολεοδο- 
μικής Νομοθεσίας» (Φ.Ε.Κ. 580 Δ). 

2. Τιςδιατάξειςτηςπαρ. Ιτουάρθρου 10τουΝ.3044/02 
(Φ.Ε.Κ. 197 Α) «μεταφορά συντελεστή δόμησης και ρυθ¬ 
μίσεις άλλων θεμάτων». 

3. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα». 

4. Την υπ’ αριθμ. 112/03 απόφαση του Δημοτικού Συμ¬ 
βουλίου του Δήμου Λουτρακιού - Περαχώρας «Περί χω- 
ροθέτησης νέου νεκροταφείου Λουτρακιού». 

5. Την υπ’ αριθμ. 113/03 απόφαση του Δημοτικού Συμ¬ 
βουλίου του Δήμου Λουτρακιού - Περαχώρας «Περί γνω¬ 
μοδότησης επί της αναστολής έκδοσης οικοδομικών 
αδειών και εκτέλεσης οικοδομικών εργασιών στην περιο¬ 
χή Άσπρα Χώματα - Νέο Κοιμητήριο Λουτρακιού». 

6. Την υπ’ αριθμ. 3875/19-3-03 αίτηση του Δήμου Λου¬ 
τρακιού - Περαχώρας προς την Δ/νση ΠΕ.ΧΩ. Περιφέρει¬ 
ας Πελοποννήσου. 


7. Την υπ’ αριθμ. 3032/25-11-02 απόφαση του Γενικού 
Γραμματέα Περιφέρειας Πελοποννήσου. 

8. Την υπ’ αριθμ. 414/28-2-03 απόφαση του Γενικού 
Γ ραμματέα Περιφέρειας Πελοποννήσου για την οριοθέ- 
τηση του παρακείμενου χειμάρρου. 

9. Τις διατάξεις της παρ. 2 του άρθρου 8 του Ν. Δ/γμα- 
τοςτης 17-7-23. 

10. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού ή του προϋπολογισμού του οι¬ 
κείου Ο.Τ.Α. αποφασίζουμε: 

1. Αναστέλλεται για εννέα (9) μήνες η χορήγηση οικο¬ 
δομικών αδειών και εκτέλεση οικοδομικών εργασιών στην 
εκτός σχεδίου περιοχή «Άσπρα Χώματα» του εγκεκριμέ¬ 
νου Ρ.Σ. Λουτρακιού και σε ακτίνα 100 μ. από τα όρια του 
αγροτεμαχίου όπως αυτό απεικονίζεται στο θεωρημένο 
συνημμένο σε κλίμακα 1: 1000 τοπογραφικό διάγραμμα 
προκειμένου να ολοκληρωθούν οι εργασίες εκπόνησης 
χωροθέτησης και ίδρυσης τοπικού ρυμοτομικού σχεδίου 
για τον Ναό και τα παραρτήματα του νέου Κοιμητηρίου. 

2. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή μαζί με τα συνημμένο τοπογραφικό 
διάγραμμα να δημοσιευθεί στην Εφημερίδα της Κυβερ¬ 
νήσεως. 

Τρίπολη, 18 Ιουνίου 2003 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

